שאול טל

שאול טל (מטלון) (נולד בתל אביב ב-21 במרץ 1943) הוא סופר ומנכ"ל והבעלים של הוצאת פוקוס, המתמקדת כיום בספרי בריאות ומחברם של ספרים בתחום הבריאות, הצילום והמחשוב. טל נולד וגדל בצפון הישן של תל אביב ולמד בתיכון עירוני א'. הוא היה חניך ומדריך בשבט גוש צופים קשישים תל אביב. בשנת 1961 התגייס לצבא עם גרעין הנח"ל "גזית" של תנועת הצופים, עבר הכשרה בכפר גלעדי והגיע בסוף שירותו לקיבוץ שדה בוקר. עם שחרורו החל ללמוד כימיה ולשלב אותה עם אהבת נעוריו לצילום. הוא בעל תואר ראשון בכימיה ב-1967, ותארים שני ושלישי בכימיה פיזיקלית. עוד בנערותו היה טל חובב צילום ובעת לימודי הכימיה באוניברסיטה החל להעמיק בספרים מדעיים על מנת להכיר לעומק את הכימיה של תהליך הצילום. את הידע שצבר העביר לקהל של צלמים מקצועיים וחובבים בהרצאות ובכתיבה בעיתוני הצילום של אותה עת. כחובב צילום אמנותי זכה לתואר AFIAP (אמן צילום מטעם The International Federation of Photographic Art), הוא הציג תערוכות יחיד ברחבי הארץ והשתתף בתערוכות של חובבים. עורכי האנציקלופדיה העברית בחרו בו לכתוב את הערך "צילום" שיצא לאור באנציקלופדיה בשנת 1976. לאחר סיום התואר השני החל את עבודת הדוקטורט בתחום הכימיה של תהליכי הצילום. לצורך זה השתלם במכון הגבוה למדעי הצילום של הטכניון בציריך שבשווייץ (ETH), והמשיך את עבודתו באוניברסיטה העברית תחת הדרכתו של פרופ' וולף ברג. נושא הדוקטורט היה Initiation period of the photographic development. בגיל 29 הוציא את ספרו הראשון לחובבים שנקרא "טריקים בצילום". בהמשך נכתבו ספרים נוספים שמיועדים לצלמים מקצועיים והבולט ביניהם הוא "לקסיקון הצילום" בן 2,700 ערכים מקצועיים בתחומי הצילום, הטלוויזיה ועוד, כולל הגדרות, איורים ושמות ערכים בעברית ובאנגלית. לטל היה טור קבוע בעיתוני המחשבים הנפוצים באותה עת. הוא כתב גם שני ספרים בנושא. בראשית שנות החמישים של חייו, כשהוא נושא על עצמו משקל עודף של 17 ק"ג וסובל מתת-פעילות של בלוטת התריס וכולסטרול גבוה החל טל ליטול תרופות כרוניות. כעבור שנתיים שמע במקרה הרצאה בנטורופתיה, שהייתה מניע למהפך הבריאותי ששינה את חייו האישיים והמקצועיים. אותה הרצאה הניעה אותו להוסיף וללמוד נטורופתיה מהרצאות ומספרים וליישם אותם עד שזכה להיפטר מבעיות הבריאות שלו באמצעות שינויים באורחות חיים והפחתה הדרגתית בצריכת התרופות. מכאן קצרה הייתה הדרך למהפך בריאותי שגרם לו לעבור לתזונה צמחית מלאה, לחיות ברוגע ובשלווה ולשמור על כושר גופני בענף הבדמינטון בו החל לשחק בשנת 1995 ואף זכה בגביעים באליפויות לסניורים. החל משנת 2001 מתמקדת הוצאת פוקוס אשר בניהולו, בעיקר בספרי בריאות, וברשותה כיום למעלה מ-200 ספרי בריאות ואתר אינטרנט המנגיש תוכן בריאותי הלקוח מתוך הספרים. בשנת 1963 עבר להתגורר בשכונת רמת-חן ברמת-גן, בה הוא חי עד היום. הוא גרוש עם שלושה ילדים, וחי בזוגיות שנייה. טריקים בצילום, 1972 מדריך לצילום, חלק א', אופטיקה, הוצאת שוש, 1979 המדריך לצילום, חלק ב', מעבדת צילום בשחור-לבן וצבע, הוצאת שוש, 1979 תורת הצילום: הצילום, הנגטיב והתמונה, הוצאת שוש, 1981 תצלומי צבע במו ידיך, הוצאת פוקוס, 1984 לקסיקון הצילום (יחד עם משה אילן), הוצאת פוקוס, 1984 פוטו-אינדקס, הוצאת פוקוס, 1985 חוג צילום, הוצאת פוקוס, 1986 יסודות הצילום הצבעוני, 1988 ספר הפקודות של תוכנת נורטון קומנדר, 1990 ספר הפקודות של DOS, 1990 הבריאות בידינו, 2012 הצילום - עקרונות ותהליכים, מדע י"ז-1, 1972, עמ' 16 הצילום, הנגטיב והתמונה, מדע י"ט-3–4, 1974/5, עמ' 142 הערך "צילום", האנציקלופדיה העברית, כרך כ"ח, 1976 מדיה וקבצים בנושא שאול טל בוויקישיתוף אורי אלוני, PC Magazine, האינטרנט הרג את ספרות המחשבים, באתר ynet, 20 באוקטובר 2005 ספרי שאול טל באתר סימניה הספר "הבריאות בידינו" באתר הספרייה הלאומית אריק בלום, ביקורת על הספר "הבריאות בידינו" אתר נוריתה, 19 באוקטובר 2015 עדי כץ, משקיע בבריאות, לא ברפואה. אתר מוטק'ה, 7 במאי 2013 Time Lapse English-to-hebrew. cinema-film-tv-drama ראיון עם ערן שטרן, אוקטובר 2019 טעים להכיר את ד"ר שאול טל, אתר Eetwell אורי שטרק. רפואה שלמה. קלאב 50. 2007. עמודים 4–5 שאול טל (1943-), דף שער בספרייה הלאומית סיפורו של ד"ר שאול טל בפודקאסט "סיפור משפחתי" יהיו מזונותיך תרופותיך - לדעת היום את מה שיספרו לנו בעוד 20 שנה, 2013 נבטים של שינוי - על המהפך הבריאותי, 2012 פודקסט - בן 80 ועדיין בפוקוס, 2023 עדי כץ, משקיע בבריאות, לא ברפואה, מוטק'ה, 7 במאי 2013 אנשים מעוררי השראה- ד"ר שאול טל. מגזין משפחה בריאה. יולי 2013 Sagdig, Turkey Schwarz Und Weiss FIAP hon. mention, Landscape Milan Aleksic, Yugoslavia ... checkered nude coffee-house screened Meir Levavi afiap Jacob love Dr. Shaul Tal, AFIAP kitten דודי גולדמן. כל מחשב - פנטיום. ידיעות אחרונות - מחשבים. 28 ביוני 1998 ערן שטרן. פרק 5 – מה שיספרו לנו על הבריאות בעוד 20 שנה אלופת העולם אנונימית, באתר הארץ, 7 באוקטובר 2009 שאול טל, בדמינטון – ספורט חוויתי לכל הגילאים. אורי סלע, ממכבש הדפוס. ידיעות אחרונות, תרבות, אמנות, ספרות. 1990, עמוד 26.